CELEX: 62014TN0644
Language: mt
Date: 2014-08-30 00:00:00
Title: Kawża T-644/14: Rikors ippreżentat fit- 30 ta’ Awwissu 2014 – ADR Center vs Il-Kummissjoni

3.11.2014   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 388/21
            
         Rikors ippreżentat fit-30 ta’ Awwissu 2014 – ADR Center vs Il-Kummissjoni
   (Kawża T-644/14)
   2014/C 388/25
   Lingwa tal-kawża: l-Ingliż
   
      Partijiet
   
   
      Rikorrenti: ADR Center Srl (Ruma, l-Italja) (rappreżentant: L. Tantalo, avukat)
   
      Konvenuta: Il-Kummissjoni Ewropea
   
      Talbiet
   
   
               —
            
            
               tannulla d-deċiżjoni tal-Kummissjoni esposta fl-ittra tagħha tas-27 ta’ Ġunju 2014 għal azzjoni ta’ rkupru kontra ADR Center;
            
         
               —
            
            
               tordna l-ħlas immedjat tal-bilanċ dovut lil ADR Center ta’ EUR 79  700,40 fuq il-fattura pro forma u noti ta’ kreditu maħruġa fit-13 ta’ Novembru 2013;
            
         
               —
            
            
               tordna l-ħlas immedjat tad-danni sostnuti minn ADR Center għar-reputazzjoni internazzjonali tagħha, u għal ħin użat mill-membri tal-persunal anzjani tagħha għad-difiża kontra pretensjoni infondata;
            
         
               —
            
            
               tordna lill-konvenuta u kwalunkwe intervenjenti sabiex iħallsu l-ispejjeż legali tar-rikorrenti u l-ispejjeż ta’ din il-proċedura f’ammont li għandu jiġi ddeterminat b’mod ekwu mill-Qorti Ġenerali.
            
         
      Motivi u argumenti prinċipali
   
   Insostenn tar-rikors tagħha, ir-rikorrenti tinvoka erba’ motivi.
   
               1.
            
            
               L-ewwel motiv ibbażat fuq l-allegazzjoni li d-deċiżjoni kkontestata għandha tiġi annullata peress li l-azzjonijiet ta’ awditu u l-ordnijiet sussegwenti tal-Kummissjoni huma bbażati fuq sett ta’ regoli li qatt ma sar ftehim dwarhom.
            
         
               2.
            
            
               It-tieni motiv ibbażat fuq l-allegazzjoni li d-deċiżjoni kkontestata għandha tiġi annullata peress li l-Kummissjoni dewmet b’mod irraġonevoli l-ħruġ tar-rapporti tal-awditu finali u l-ordnijiet ta’ rkupru relatati.
            
         
               3.
            
            
               It-tielet motiv ibbażat fuq l-allegazzjoni li l-Kummissjoni naqset milli tissodisfa l-oneru tal-prova tagħha. Ir-rikorrenti ssostni f’dan ir-rigward li l-Kummissjoni bbażat l-awditu finanzjarju finali tagħha u l-ordnijiet ta’ rkupru sussegwenti fuq konstatazzjonijiet li ma ġewx issostanzjati.
            
         
               4.
            
            
               Ir-raba’ motiv ibbażat fuq l-allegazzjoni li l-konstatazzjonijiet tal-awditu tal-Kummissjoni kienu żbaljati. Ir-rikorrenti ssostni f’dan ir-rigward li l-konstatazzjonijiet tal-awditu tal-Kummissjoni huma kkontestati fuq il-bażi ta’ diversi żbalji manifesti, proċedurali u sostantivi. Ir-rikorrenti ssostni wkoll li l-Kummissjoni mhux biss naqset milli teżamina mill-ġdid l-istess ordnijiet li hija ħarġet iżda wkoll, b’mod manifest, injorat u naqset milli tikkunsidra l-kwistjonijiet kollha jew kwalunkwe kwistjoni mqajma minn ADR Center.